Publication: Magyar Közlöny
Issue: MK-2007-108 (Year: 2007, Number: 108)
Era: 2004-2010
Section: pontjaiban, valamint a végrehajtására kiadott 71/2006. (IV. 3.) Korm. rendeletben
Paragraph Index: 465

(5) A pénzügyi szakterületet érintő NATO és EU bizottságokkal való kapcsolattartás, munkájukban történő részvétel és szakmai képviselet ellátása. A NATO és EU tagsággal összefüggő fejezeti kezelésű előirányzatok nyilvántartása, az előirányzat szükségletek megtervezése, azok alakulásának figyelemmel kísérése, a szükséges módosítások kezdeményezése, a tárcát érintő fizetési felszólítások alapján a szükséges elöljárói döntések előkészítése, azt követően az átutalások kezdeményezése. Nemzetközi szervezetekkel kapcsolatos pénzügyi elszámolások lebonyolítása. A NATO Pénzügyi STANAG-ek feldolgozása, valamint a ratifikációjuk és alkalmazásba vételük koordinálása. A válságkezelő és békeműveleti tevékenység pénzügyi biztosítása. A tárca multilaterális és kétoldalú kapcsolattartási feladatainak pénzügyi biztosítása érdekében a kiutazó állomány utazási előleggel történő ellátása és a tényleges felhasználásokról összesítő havi jelentés elkészítése a keretgazda szervezetek részére.

Source: https://magyarkozlony.hu/hivatalos-lapok/da278145832bfad1741401b37001dde55f98110c/dokumentumok/2b025ef300a6c659e6aafd4084a275b8255f10ba/letoltes